በኢትዮጵያ ተጨማሪ 185 ሰዎች የኮሮናቫይረስ ተገኘባቸው፡፡
ባሕር ዳር፡ ሰኔ 16/2012 ዓ.ም (አብመድ) በኢትዮጵያ ባለፉት 24 ሰዓታት ለ3 ሺህ 775 ሰዎች ምርመራ ተደርጎ በ185 ሰዎች ላይ የኮሮናቫይረስ መገኘቱን የጤና ሚኒስቴር አስታውቋል፡፡ ይህንን ተከትሎም በኢትዮጵያ የኮሮናቫይረስ የተገኘባቸው ሰዎች ቁጥር 4 ሺህ 848 ደርሷል፡፡ዛሬ ቫይረሱ ከተገኘባቸው ሰዎች መካከል 184 ኢትዮጵያውያን ናቸው፤ 138 ቫይረሱ የተገኘባቸው ሴቶች ናቸው፡፡ ዕድሜያቸውም ከሦስት ወር ሕጻን እስከ 80 ዓመት አዛውንት እንደሆነም የጤና ሚኒስቴር አስታውቋል፡፡ዛሬ ቫይረሱ የተገኘባቸው 160 ሰዎች ከአዲስ አበባ (105 ከውጭ ተመላሾችና በለይ ማቆያ የነበሩ) ናቸው፤ ቀሪዎቹ ደግሞ ከተለያዩ ክልሎች ናቸው፡፡